Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Samuel 22:1-51
22 Ket ni David sinaona ken Jehova ti sasao daytoy a kanta+ idi aldaw a panangispal kenkuana ni Jehova manipud dakulap dagiti amin a kabusorna+ ken manipud dakulap ni Saul;+2 ket kinunana:“Ni Jehova ti napasdok a batok+ ken salindegko+ ken ti Manangilisi kaniak.+3 Ti Diosko isu ti batok.+ Agkamangakto kenkuana,Kalasagko+ ken sara+ ti pannakaisalakanko, natalged a kamangko,+Ken disso a pagkamangak,+ Manangisalakanko;+ manipud kinaranggas isalakannak.+4 Iti Daydiay maidaydayaw,+ ken Jehova, umawagakto,Ket manipud kadagiti kabusorko maisalakanakto.+5 Ta pinalawlawandak dagiti makapapatay nga agdissuor a dalluyon;+Adda dagiti dumaruros a panaglayus ti awan kaes-eskanna a tattao a namagkulkullayaw kaniak.+6 Dagiti met laeng tali ti Sheol linikmutdak;+Dagiti silo ni patay sinangodak.+7 Iti pannakaparigatko immaw-awagak ken Jehova,+Ket iti Diosko immaw-awagak.+Idin manipud templona nangngegna ti timekko,+Agraman ti panagpatulongko kadagiti lapayagna.+8 Ket ti daga nangrugi nga agkintayeg ken agyugayog;+Dagiti met laeng pamuon ti langlangit nadayyegda,+Ket nagkinkintayegda gapu ta isu napagunget.+9 Nagpangato ti asuk kadagiti abut ti agongna, ket ti met laeng apuy manipud ngiwatna nangal-alun-on;+Dagiti met laeng beggang gimmil-ayabda manipud kenkuana.+10 Ket pinagbayukyokna ti langlangit ket bimmaba;+Ket ti napuskol a daguyemyem adda iti baba dagiti sakana.+11 Ket immay a sisasakay iti rabaw ti maysa a kerubin+ ket immay a nagtaytayab;Ket isu nakita iti rabaw dagiti payak ti maysa nga espiritu.+12 Kalpasanna nangikabil iti sipnget iti aglikmutna kas kadagiti abong-abong,+Nasipnget a dandanum, napuskol nga ul-ulep.+13 Manipud ti kinaraniag iti sangona gimmil-ayab dagiti sumsumged a beggang ti apuy.+14 Manipud langit nangrugi nga aggurruod ni Jehova,+Ket ti met laeng Kangatuan rinugianna nga iyesngaw ti timekna.+15 Ket nangibibiat kadagiti pana, tapno maiwarawarana ida;+Iti kimat, tapno mariribukna ida.+16 Ket dagiti lansad ti baybay nagparangda,+Dagiti pamuon ti nabunga a daga+ nalukasan,Iti pammabalaw ni Jehova, manipud iti pug-aw ti anges dagiti abut ti agongna.+17 Nagbaon manipud ngato, innalanak,+Inaonnak iti dadakkel a dandanum.+18 Inispalnak iti napigsa a kabusorko,+Kadagidiay manggurgura kaniak; agsipud ta napigpigsada ngem siak.+19 Sinangsangodak iti aldaw ti pannakadidigrak,+Ngem ni Jehova nagbalin a saranayko.+20 Ket inruarnak nga impan iti nalawa a lugar;+Inalawnak, agsipud ta naragsakan kaniak.+21 Gunggonaannak ni Jehova maitunos iti kinalintegko;+Maitunos iti kinadalus dagiti imak supapakannak.+22 Ta sinalimetmetak ti daldalan ni Jehova,+Ket saanak a sidadangkes a simmina iti Diosko.+23 Ta amin dagiti hudisial a pangngeddengna+ adda iti sangok;Ket no maipapan kadagiti paglinteganna, saanakto a sumiasi kadakuada.+24 Ket paneknekakto ti bagik nga awan pagkuranganna+ kenkuana,Ket aluadakto ti bagik manipud biddut iti biangko.+25 Ket supapakannak koma ni Jehova maitunos iti kinalintegko,+Maitunos iti kinadalusko iti sanguanan dagiti matana.+26 Iti daydiay nasungdo agtignaykanto a sisusungdo;+Iti awan pagkuranganna, nabileg makilangenkanto nga awan pagkuranganna;+27 Iti daydiay agtaltalinaed a nadalus agparangkanto a nadalus,+Ket iti daydiay nakillo agtignaykanto a kasla ampang.+28 Ket ti napakumbaba nga ili isalakanmonto;+Ngem dagiti matam maibusorda kadagidiay natangsit, tapno ipababam ida.+29 Ta sika ti pagsilawak, O Jehova,+Ket ni Jehova ti mamagsilnag iti kinasipngetko.+30 Ta babaen kenka makapagtarayak a sumaranget iti buyot dagiti tulisan;+Babaen ti Diosko makakalay-atak iti pader.+31 No maipapan iti pudno a Dios, perpekto ti dalanna;+Ti sasao ni Jehova ket napasudi.+Isu maysa a kalasag kadagidiay amin nga agkamang kenkuana.+32 Ta siasino ti Dios malaksid ken Jehova,+Ket siasino ti bato malaksid iti Diostayo?+33 Ti pudno a Dios isu ti napigsa a sarikedkedko,+Ket pagbalinennanto a perpekto ti dalanko,+34 Mamagbalin kadagiti sakak a kas iti saksaka dagiti kabaian nga ugsa;+Ket iti rabaw dagiti disso a nangato maipaay kaniak pagtalinaedennak a sitatakder.+35 Isursurona dagiti imak maipaay iti pannakigubat;+Ket dagiti takiagko nangitalmeg iti bai a gambang.+36 Ket itedmonto kaniak ti mangisalakan a kalasagmo,+Ket ti kinapakumbabam ti mamagbalin kaniak a naindaklan.+37 Mangaramidkanto iti lugar nga umdas ti kalawana maipaay kadagiti addangko iti babaek;+Ket sigurado a saanto nga agkalog dagiti palaypalayko.+38 Kamatekto dagiti kabusorko, tapno talipuposek ida,Ket saanakto nga agsubli agingga a matalipuposda.+39 Ket talipuposekto ida ken rumrumekek ida,+ tapno saanda a makabangon;+Ket mapasagdanto iti baba dagiti sakak.+40 Ket bariksannakto iti kired maipaay iti bakal;+Kusbuemto iti babaek dagidiay tumakder a bumusor kaniak.+41 Ket no maipapan kadagiti kabusorko, sigurado nga itedmonto kaniak ti teltelda;+Dagidiay nakaro ti pananggurada kaniak—pagulimekekto met ida.+42 Agpatulongda, ngem awan ti manangisalakan;+Ken Jehova, ngem pudno a saanna a sungbatan ida.+43 Ket begbegekto ida iti napino a kas iti tapok ti daga;Kas iti pitak dagiti kalsada tumekekto ida;+Pitpitekto ida.44 Ket ilisinakto iti panagsapul-biddut dagiti kailiak.+Saluadannakto tapno agbalinak a pannakaulo dagiti nasion;+Maysa nga ili a saanko a naammuan—agserbidanto kaniak.+45 Dagiti met laeng ganggannaet umaydanto nga agtulmeng kaniak;+Dagiti lapayag natulnogdanto a dumngeg kaniak.+46 Dagiti met laeng ganggannaet aglumendanto,Ket rummuardanto nga agpigpigerger manipud kadagiti baluarteda.+47 Sibibiag ni Jehova;+ ket bendito koma ti Batok;+Ket maitan-ok koma ti Dios ti bato ti pannakaisalakanko.+48 Ti pudno a Dios isu ti Manangipaay kaniak iti ar-aramid ti pammales+Ken Daydiay mangipababa kadagiti ili iti babaek,+49 Ken Daydiay mangiruar kaniak manipud kadagiti kabusorko.+Ket iti ngatuen dagidiay tumakder a bumusor kaniak ingatonakto;+Manipud iti tao a naranggas ti ar-aramidna ispalennakto.+50 Dayta ti makagapu nga agyamanakto kenka, O Jehova, iti tengnga dagiti nasion;+Ket iti naganmo mangipaayakto iti samiweng:+51 Daydiay agar-aramid iti naindaklan nga ar-aramid ti panangisalakan maipaay iti arina+Ken mangwatwatwat iti naayat a kinamanangngaasi iti daydiay pinulotanna,+Ken David ken iti bin-ina iti tiempo a di nakedngan.”+
ilo_Latn ilo_Latn ayr_Latn ilo_Latn